Nr.25945/26.10.2016

Final încununat de succes pentru evenimentul ”Zilele Pensionarului”

Evenimentul ”Zilele Pensionarului”, organizat de Clubul Pensionarilor din Medgidia cu sprijinul Primăriei și Consiliului Local Medgidia, s-a încheiat azi, 26 octombrie 2016. Această aniversare s-a desfășurat pe parcursul a 3 zile și a constat în diverse activități sportive și culturale propuse seniorilor Medgidiei.

Sărbătoarea a debutat pe 24 octombrie 2016 cu festivitatea de premiere ”Cinste Gloriilor Orășenești”, organizată în onoarea personalităților marcante din diverse domenii de activitate ale municipiului Medgidia și câștigată de Savidis Constantin, Dae Dumitra, Lazăr Remus, Târnăcop Elena, Pantazescu Stelian, Boruga Gheorghe și Baubec Selvet. Tot atunci au fost înmânate și premiile ”Gloriile Sportive(box)”, care au mers către Aliman Nicu, Cherim Iusein, Maxim Vasile, Zaharia Mihai și Anghel Niculae. Șirul de evenimente a continuat cu meciul de fotbal demonstrativ Imum - Cimentul, scor 5 - 5, urmat de ”Crosul bunicilor pensionari” câstigat la femei de Halil Nurdișan - locul 1, Buhat Maria - locul 2, Drăgan Elena - locul 3 iar la bărbați de Ismail Enver - locul 1, Caluian Costică - locul 2 și Alexandru Constantin - locul 3. Seniorii s-au întrecut și într-un meci de table, finalizat miercuri, 26 octombrie 2016. A urmat ”Vernisajul de pictură al pensionarilor”, susținut la Casa de Cultură I.N.Roman, de la ora 17.00, în cadrul căruia toți cei 11 pictori seniori au primit diplome de participare și felicitări din partea reprezentanților municipalității.

Vârstnicii au continuat distracția și în cea de a doua zi a evenimentului, respectiv 25 octombrie 2016, cu un concurs de pescuit desfășurat pe Balta de pescuit Canalul Vechi, în echipe de câte doi concurenți. Premiile au fost acordate astfel: locul 1 - Moise Stana și Moise Gheorghe, locul 2 - Stancu Gheorghe și Lucuț Gheorghe, locul 3 - Pățea Ion și Cosmeanu Gheorghe. Programul activităților celei de-a doua zile a continuat cu un concurs de șah, în urma căruia au fost premiați următorii seniori: locul 1 - Iordache Gheorghe, locul 2 - Grigore Gheorghe, locul 3 - Gheorghe Iulian.

”Zilele Pensionarului” s-au încheiat ieri, 26 octombrie 2016, cu premierea concursului de table și cu Praznicul Panairului, acțiune organizată pentru a veni în sprijinul pensionarilor cu venituri foarte mici. Premiile au fost acordate după cum urmează: locul 1 – Calil Elmi, locul 2 – Țigănila Gheorghe, locul 3 – Anani Nicolae. Întregul eveniment este o dovadă a aprecierii autorității publice locale față de seniorii municipiului Medgidia.

Compartiment de Relații Publice și Presă

27.10.2016